ഒരു വിദ്യാഭ്യാസ സ്ഥാപനമായാണു ഉദയം ചെയ്തതെങ്കിലും ശാസനങ്ങളിലെ കാന്തളൂരിന്റെ പരാമർശം ഏതാണ്ടെല്ലാം തന്നെ “കലമറുപ്പിനു” ഇരയാകുന്ന സ്ഥലമെന്ന പരിഗണനയിലാണ്. കലമറുപ്പ് ഒരു സൈനികനടപടിയാണെന്നും ഇങ്ങനെ തുടരെയുള്ള ആക്രമണങ്ങൾക്ക് കാന്തളൂർ വിധേയമാകാൻ കാരണം അവിടം ഒരു സൈനികപരിശീലനകേന്ദ്രം കൂടിയായി വികസിച്ചിരുന്നിരിക്കണം എന്നാണ് ഇതേപ്പറ്റിയുള്ള രേഖകൾ പഠിച്ച ചരിത്രകാരൻ ഇളം‌കുളം കുഞ്ഞൻപിള്ളയുടെ അഭിപ്രായം. രാജരാജൻ മുതൽ കുലോത്തുംഗൻ വരെയുള്ള ചോളരാജാക്കന്മാരും പരാന്തകപാണ്ഡ്യനുമാണു കാന്തളൂർ “കലമറുത്ത”തായി വിവിധ ശാസനങ്ങളിൽ പറയുന്നത്.  കരുനന്തടക്കന്റെ കാലത്ത് വിദ്യാഭ്യാസസ്ഥപനമെന്ന നിലയിൽ പ്രസിദ്ധിയാർജ്ജിച്ച കാന്തളൂർ പത്താം ശതകത്തോടെ ആയ്‌രാജഭരണം അവസാനിക്കുമ്പോൾ തെക്കൻ <MASK> വ്യാപിച്ച ചേരഭരണത്തിനു കീഴിലായിട്ടുണ്ടാകണം. വർധിച്ചുവരുന്ന ചോളശക്തിയെ പ്രതിരോധിക്കാൻ കാന്തളൂരും തലക്കുളവുമടക്കമുള്ള ‘ചാല’കളിൽ ‘കലം’ വർദ്ധിപ്പിക്കുകയും സൈനികകേന്ദ്രങ്ങളായി പരിണമിക്കുകയും ചെയ്തിരിക്കാം .
കാന്തളൂർ ശാല
വേണാട് തിരുവിതാങ്കൂറിലേക്ക് കേരളത്തിന്റെ ചേര